Dewanê Dilkîa û Azîka yê merkezê Semsûrî de pê fermanê Serdozgerîya Komare ya Semsûrî cendirmeyan eşt keyeyan ser û Mulla Ruşen (57) û Mehmet Tekyildiz destbend kerdî.
Sebebê destbendkerdişî nêzanîyeno. Ruşen û Tekyildiz ameyî berdene bi Fermandarîya Cendirmeyan û rojêke pêvînayîşê avûkatan înan rê ame qedexekerdene.
Cigêrayîşê keyeyê Ruşenî de dest nîya vateyanê ci yê deyîran ser. Dîya zanayene ke Ruşen nêweşê qelbî yo û tede xeylêk nêweşîyê kronîkî estê.
